Raadiomängu finaaliks oli autoralli. Kõik kuus rühma, mis raadiomängu finaalis osalesid, pidid ehitama endale kättesaadavatest vahenditest auto, mille üheks tingimuseks oli, et juht peab sees istuma ja ei tohi ise liikuda. Lisaks kiirusele  luges ka stiil, s.t et auto pidi ilus ja äge välja nägema. Meie auto koosnes siis puupingist, millele teipisime külge papist esi- ja taguotsa ja suured rattad. Lisasime  värvilisest paberist lilli ja muid asju. Ka valge esituli ja punane tagatuli olid olemas - taskulambid :) Ahjaa, üheks lisatingimuseks oli ka see, et terve võidusõidu aeg peab autos muusika (ehk raadio) mängima. Meie autojuhiks oli Triinu, kes sai koti, millel kõlarid sisse ehitatud. Muusika juhtmega taha ja oligi üliäge raadio olemas. Kiiruses jäime teisele kohale, stiili osas ei teagi. Kahjuks raadiomängu eest rühmadele lisapunkte ei antud.